आम तौर पर वालमार्ट, सेफ़वे, तथा कॉस्टको में ड्राई आइस की बिक्री होती है।  प्रयास यह करिए कि ड्राई आइस को ऐसे समय में खरीदा जाए ताकि उसका इस्तेमाल जल्दी से जल्दी हो सके। चूंकि वह लगातार ठोस से गैस में परिवर्तित होती रहती है, उसका शेल्फ़-जीवन बहुत छोटा होता है। प्रत्येक 24 घंटे में - 5 से 10 पाउंड ड्राई आइस, ठोस से गैस में बदल जाती है।  हालांकि अधिकांश लोग ड्राई आइस आसानी से खरीद सकते हैं, मगर कुछ स्टोर चाहते हैं कि खरीदने वाले की आयु 18 वर्ष से कम न हो। स्कूल में प्रयोग करने तथा धुंध का प्रभाव प्रदर्शित करने, दोनों ही के लिए, ड्राई आइस के ब्लॉक की ही आवश्यकता होती है।  ड्राई आइस पेलेट (pellet) के रूप में भी आती है मगर इसका उपयोग सामान्यतः सतहों की सफ़ाई के लिए, ड्राई आइस ब्लास्टिंग में, अथवा चिकित्सीय सामग्री को ट्रांसपोर्ट करने के लिए किया जाता है। ड्राई आइस का विक्रय मूल्य 70 रुपये से 200 रुपये प्रति पाउंड के बीच होता है। हालांकि विक्रय मूल्य मात्रा और लोकेशन पर निर्भर करता है, मगर सामान्यतः यह सस्ती ही होती है। चूंकि ड्राई आइस पारंपरिक फ्रीज़ करने वाली चीज़ों से कहीं अधिक ठंडी होती है (-109.3 डिग्री फ़ैरनहाइट जिसका अर्थ है -78.5 डिग्री सेल्सियस), उसे सामान्य फ्रीज़र या रेफ़्रीजिरेटर से ठंडा नहीं रखा जा सकता है।  आपके कूलर और आइस चेस्ट की मोटाई जितनी अधिक होगी, ड्राई आइस उतनी ही धीमी गति से गैस में परिवर्तित होगी। गैस बनाने की गति को धीमा करने के लिए कंटेनर को कम से कम समय के लिए, और थोड़े से थोड़ा खोलिए। आप कंटेनर की खुली जगह को भरने और गैस बनने की प्रक्रिया को धीमा करने के लिए उसके अंदर की  खाली जगह में गुड़ीमुड़ी किया हुआ काग़ज़ भी भर सकते हैं।  ड्राई आइस को फ्रीज़र में रखने से दरअसल आपके फ्रीज़र का थर्मोस्टेट बंद हो सकता है। चूंकि ड्राई आइस अत्यंत ठंडी होती है, आपका फ्रीजर इसलिए बंद हो जाएगा ताकि कहीं आपका भोजन ओवर-फ्रीज़ (over-freeze) न हो जाये।  परिणामस्वरूप, यदि आपका फ्रीज़र खराब हो जाये, और आपको उसके अंदर भोजन को फ़्रोज़ेन ही रखना हो, तब आप उसके अंदर ड्राई आइस रख सकते हैं जो उसके स्थान पर वही काम करेगी। याद रखिए कि ड्राई आइस कार्बन डाईऑक्साइड है और अधिक मात्रा में यदि इसे सांस से अंदर ले लिया जाएगा तो नुकसान हो सकता है। अगर ड्राई आइस को 15 मिनट से अधिक ट्रांसपोर्ट कर रहे होंगे तब ताज़ी हवा विशेषकर महत्वपूर्ण है। ड्राई आइस के साथ बंद माहौल में रहने से सांस तेज़ चलने लग सकती है और सिर दर्द हो सकता है तथा लंबे समय तक यदि उस वातावरण में सांस ली जाएगी तो घातक भी हो सकती है।
اشترِ الثلج الجاف عن طريق بعض الموردين أو الشركات والمصانع التي تقوم بإنتاجه. اشترِ الثلج الجاف في صورة قوالب أو كتل أو كريات صغيرة. احفظ الثلج الجاف في أوعية معزولة حراريًا، مثل: استخدم الثلج الجاف في تلطيف الجو.